
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απογευματινή εργασία του υπαλλήλου της Κ.Υ. του 

Υπουργείου Δικαιοσύνης Ανδρέα Λαδά. 1 

Καθορισμός επιδόματος αλλοδαπής μονίμου υπαλλή¬ 
λου του Κλάδου ΜΕ11 με βαθμό Β’ της Εθνικής 
Υπηρεσίας Πληροφοριών, αποσπασμένου στο 
Υπουργείο Τύπου και Μ.Μ.Ε. και τοποθετημένου 


στο Γ.Τ. Λευκωσίας. 2 

Τροποποίηση απόφασης ανακαθορισμού της καθ' ύλην 
αρμοδιότητας του Εθνικού Ελεγκτικού Κέντρου 

(ΕΘ.Ε.Κ.) του Υπουργείου Οικονομικών. 3 

Απαλλαγή από καταβολή Τέλους Εκσυγχρονισμού και 

Ανάπτυξης Αεροδρομίων (ΤΈ.Α.Α.). 4 

Τοποθέτηση συντονιστών εκπαίδευσης εξωτερικού. 5 
Μετονομασία - κατάργηση και επανακαθορισμός των 
γνωστικών αντικειμένων των Τομέων του Τμήματος 

Ιατρικής του Πανεπιστημίου Θεσσαλίας. 6 

Συμπλήρωση της σύνθεσης των τμημάτων με κατανομή 
σ’ αυτά των μελών του Αρείου Πάγου, για το δικα¬ 
στικό έτος 1998 - 1999. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2048768/5141/0022 (1) 


Απογευματινή εργασία του υπαλλήλου της Κ.Υ. του 
Υπουργείου Δικαιοσύνης Ανδρέα Λαδά. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 2 του Ν. 2470/97, 
όπως αντικαταστάθηκε με το άρθρο 15 του Ν. 2592/ 
1998. 

2. Την ανάγκη καθιέρωσης απογευματινής εργασίας για 
έναν υπάλληλο που υπηρετεί στο Γραφείο τύπου του 
Υπουργού Δικαιοσύνης. 

3. Το γεγονός ότι από την απόφαση αυτή προκαλείται 
δαπάνη 300.000 δρχ. σε βάρος του κρατικού προϋπολογι¬ 
σμού η οποία θα αντιμετωπιστεί από τις εγγεγραμμένες 
πιστώσεις του φορέα 17-110 ΚΑΕ 0511. 

4. Την αριθμ. 1107147/1239/0006Α/4.10.96 κοινή 


απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών,» αποφασίζουμε: 

Εγκρίνουμε την καθιέρωση Εργασίας απογευματινής 
στον Ανδρέα Λαδά υπάλληλο της Κ.Υ. του Υπουργείου 
Δικ/νης που εργάζεται στο Γραφείο τύπου του Υπουργού 
Δικ/νης για το χρονικό διάστημα από 1.1.98 μέχρι 30.6.98 
ως εξής κατά μήνα: 

Πενήντα (50) ώρες για απογευματινή Εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

Ο» ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΝΙΚ. ΧΡ1ΣΤΟΔΟΥΛΑΚΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. 2055573/6008/0022 (2) 

Καθορισμός επιδόματος αλλοδαπής μονίμου υπαλλήλου 

του Κλάδου ΜΕ11 με βαθμό Β* της Εθνικής Υπηρεσίας 

Πληροφοριών, αποσπασμένου στο Υπουργείο Τύπου 

και Μ.Μ.Ε. και τοποθετημένου στο Γ.Τ. Λευκωσίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ Μ.Μ.Ε. 

Έχοντας υπόψη: 

1. Τις διατάξεις του άρθρου 6 παρ. 3 του Ν. 506/76, 
όπως αντικαταστάθηκε από το άρθρο 21 παρ. 3 του Ν. 
1586/86 «Περί ρυθμίσεως θεμάτων τινών της Γενικής 
Γραμματείας Τύπου και Πληροφοριών του Υπουργείου 
Προεδρίας Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης» (ΦΕΚ Α* 112), όπως 
τροποποιήθηκε με το Π.Δ. 171 /6.7.94 «Τροποποίηση Ορ¬ 
γανισμού της Γενικής Γραμματείας Τύπου και Πληροφο¬ 
ριών» (ΦΕΚ 108). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» που προστέθηκε με 
τη διάταξη του άρθρου 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/Α). 

4. Τη διάταξη του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Την απόφαση αριθμ. 912/Ζ/225/19.1.98, σύμφωνα 

με την οποία τοποθετήθηκε στο Γ.Τ. Λευκωσίας, ο υπάλ¬ 
ληλος του Κλάδου ΜΕ11 της Εθνικής Υπηρεσίας Πληρο¬ 
φοριών με βαθμό Β' αποσπασμένος στο Υπουργείο Τύπου 
και Μ.Μ.Ε. προς κάλυψη υπηρεσιακών αναγκών Αλέξαν¬ 
δρος Μακρής. 

8. Την απόφαση αρ. 2040239/4119/0022/18.6.1998 
(Υπουργείο Οικονομικών) με την οποία έγινε ο καθορι¬ 
σμός του επιδόματος αλλοδαπής του ανωτέρω υπαλλή¬ 
λου. 

7. Το Π.Δ. 181/94 «Συγκρότηση της Γενικής Γραμμα¬ 
τείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός αρμοδιοτή¬ 
των του» (ΦΕΚ 116/Α). 

8. Την απόφαση αρ. 2020006/1988/0022/18.3.98 κα¬ 
θορισμός επιδόματος αλλοδαπής από 1.1.1998 και από 
1.6.1998 (ΦΕΚ 374/27.4.98). 

9. Την αριθ. 1107147/1239/0006Α/4.10.96 (ΦΕΚ 922 
τ. Β') απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

10. Το γεγονός ότι από την παρούσα απόφαση η δαπάνη 
της οποίας ανέρχεται σε 11.277.840 δεν επιβαρύνεται η 
πίστωση στον Κ.Α. 0232 φορέας 47/110 του Προϋπολο¬ 
γισμού του Υπουργείου Τύπου και Μ.Μ.Ε. έτους 1998 πέ¬ 
ραν των αρχικών προβλέψεων, γιατί η εν λόγω υπάλληλος 
υπηρετεί στο Γ.Τ. Λευκωσίας από 27.1.98, αποφασί¬ 
ζουμε: 

Καθορίζουμε το επίδομα αλλοδαπής του Αλέξανδρου 
Μακρή, μονίμου υπαλλήλου του Κλάδου ΜΕ11 της Εθνι¬ 
κής Υπηρεσίας Πληροφοριών, αποσπασμένου στο Υπουρ¬ 
γείο Τύπου και Μ.Μ.Ε. (της πρώην Γενικής Γραμματείας 
Τύπου και Πληροφοριών του Υπουργείου Προεδρίας Κυ- 
βερνήσεως) που υπηρετεί στο Γραφείο Τύπου Λευκωσίας 
στο ποσό των ΟΥΡ1.680 από 27.1 .-31.5.98 και στο ποσό 
των ΟΥΡ 1.740 από 1.6.98, που αντιστοιχεί στο 60% του 
δικαιούμενου επιδόματος του Πρέσβυ στη χώρα αυτή. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 15 Σεπτεμβρίου 1998 

ΟΙ ΥΠΟΥΡΓΟ* 

ΥΦΥΠΟΥΡΓΟΣ 0<Κ0Μ0ΜΚ0Ν ΤΥΠΟΥ & Μ.Μ.Ε. 

Ν. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

-♦- 

Αριθ. 1107047/5835/ΔΕ-Β (3) 

Τροποποίηση απόφασης ανακαθορισμού της καθ’ ύλην 

αρμοδιότητας του Εθνικού Ελεγκτικού Κέντρου 

(ΕΘ.Ε.Κ.) του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 2 και 4 του άρθρου 3 
του Ν. 2343/1995 «Αναδιοργάνωση υπηρεσιών του 
Υπουργείου Οικονομικών και άλλες διατάξεις» (ΦΕΚ Α' 
211 ). 

2. Τις διατάξεις του Π.Δ. 280/1997 «Οργάνωση των 
Ελεγκτικών Κέντρων» (ΦΕΚ Α’ 203). 

3. Την 1054869/1141/Α0006/6.5.1998 (ΦΕΚ Β' 478) 
απόφασή μας, με την οποία ορίστηκε ως ημέρα έναρξης 
λειτουργίας του Εθνικού Ελεγκτικού Κέντρου η 15η Ιου¬ 
νίου 1998. 


4. Την 1058270/1142/Δ.Σ.Σ.Φ.Ε.-Α714.5.98 (ΦΕΚ Β' 
494) απόφασή μας με την οποία ανακαθορίστηκε η καθ’ 
ύλην αρμοδιότητα του Εθνικού Ελεγκτικού Κέντρου. 

5. Την ανάγκη επανακαθορισμού της καθ’ ύλην αρμο¬ 
διότητας του Εθνικού Ελεγκτικού Κέντρου του Υπουρ¬ 
γείου Οικονομικών, για την αποτελεσματική άσκηση του 
ελεγκτικού έργου. 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
προβλέφθηκε με το άρθρο 27 του Ν. 2081/1992 και τρο¬ 
ποποιήθηκε με το άρθρο 1 παρ. 2α του Ν. 2469/1997 
(ΦΕΚ Α' 38). 

7. Το γεγονός ότι, από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τροποποιούμε την απόφασή μας 1058270/1142/ 
14.5.98 (ΦΕΚ Β' 494) και ανακαθορίζουμε την καθ’ ύλην 
αρμοδιότητα του Εθνικού Ελεγκτικού Κέντρου του 
Υπουργείου Οικονομικών, ως ακολούθως: 

α) Από την αρμοδιότητα τακτικού (οριστικού) φορολογι¬ 
κού ελέγχου και Εθνικού Ελεγκτικού Κέντρου εξαιρούνται 
οι πιο κάτω υποθέσεις: 

αα) Γεωργικών Συνεταιρισμών και Ενώσεων αυτών 

αβ) Φορολογίας πλοίων, καθώς και όλες οι υποθέσεις 
λοιπών φορολογιών που σχετίζονται με τις υποθέσεις αυ¬ 
τές. 

β) Η περίπτωση β' της παραγράφου 1 της απόφασής 
μας 1058270/1142/14.5.98 (ΦΕΚ Β' 494) αντικαθίστα¬ 
ται ως εξής: 

«Οι ανέλεγκτες υποθέσεις των συνδεδεμένων επιχει¬ 
ρήσεων που υποχρεούνται να καταρτίζουν ενοποιημένους 
λογαριασμούς (ενοποιημένες οικονομικές καταστάσεις) 
σύμφωνα με το άρθρο 90 του Ν. 2190/20, ανεξάρτητα 
από τη διαχειριστική περίοδο και το ύψος των ετήσιων 
ακαθαρίστων εσόδων». 

2. Η απόφασή μας 1058270/1142/14.5.98 (ΦΕΚ Β' 
494) εξακολουθεί να ισχύει κατά το μέρος που δεν τροπο¬ 
ποιείται με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 1106341/5245/0016 (4) 

Απαλλαγή από καταβολή Τέλους Εκσυγχρονισμού και 
Ανάπτυξης Αεροδρομίων (Τ.Ε.Α.Α.). 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 11 του άρθρου 40 του 
Ν. 2065/1992, με τις οποίες εξουσιοδοτείται ο Υπουργός 
Οικονομικών να καθορίζει με αποφάσεις του τη διαδικα¬ 
σία υποβολής και ελέγχου δηλώσεων, αναλήψεως και δια- 
θέσεως κατά περίπτωση των διαφόρων ποσών, των εξαι¬ 
ρέσεων, ως και κάθε άλλη αναγκαία λεπτομέρεια για την 
εφαρμογή των διατάξεων των παραγράφων 7 έως 10 του 
ιδϊου άρθρου, περί επιβολής τέλους εκσυγχρονισμού και 
ανάπτυξης αεροδρομίων. 

2. Τις διατάξεις του Ν. 1815/1988 «Περί κυρώσεως του 
Κώδικα Αεροπορικού Δικαίου». 

3. Το αριθμ. Δ11 /Γ/36295/16632 έγγραφο του Υπουρ¬ 
γού Μεταφορών και Επικοινωνιών με το οποίο ζητείται η 
απαλλαγή απά υποχρέωση καταβολής του Τ.Ε.Α.Α. των 
αεροσκαφών της Αιγ δοϋάεπίβ, που θα συμμετέχουν στο 
«ΓβΙΙγβ άβ Γ Ατηίΐΐβ ΕυΓορβ-Αίπςυβ». 

4. Το γεγονός ότι δεν υπάρχει απώλεια εσόδων στον 
Κρατικό Προϋπολογισμό, αποφασίζουμε: 

Εξαιρούνται από την καταβολή του τέλους εκσυγχρονι¬ 
σμού και ανάπτυξης αεροδρομίων τα αεροσκάφη της Αιγ 
δοΐίάειπίθ, που θα συμμετέχουν στο «ΓεϋΙγβ άε ΓΑΓηϊίίβ Ευτο- 
ρβ-Αίπςυε», τον Οκτώβριο του 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1998 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-♦- 

Αριθ.Φ. 821.4/Σ.361/Ζ1/3679 (5) 

Τοποθέτηση συντονιστών εκπαίδευσης εξωτερικού. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 14, 16 και 28 του ν. 
2413/96 (ΦΕΚ 124 τ. Α'). 

2. Το άρθρο 4 παρ. 10 της με αρ. πρωτ. Φ. 821.2/Σ 465/ 
Ζ1/3525/24.7.96 κανονιστικής απόφασης (ΦΕΚ 707/96 
τ. Α’). 

3. Τη με αρ. πρωτ. Φ.821.2/Σ 467/Ζ1/3523/24.7.98 
κανονιστική απόφαση (ΦΕΚ 707/96, τ. Α’) 

4. Τη με αρ. πρωτ. 2068954/10166/0022/9.10.97 
κοινή απόφαση των Υφυπουργών Εσωτερικών, Δημόσιας 
Διοίκησης και Αποκέντρωσης, Οικονομικών και Εθνικής 
Παιδείας και θρησκευμάτων «Αύξηση επιμισθίου χωρών 
του εξωτερικού». 

5. Τη με αρ. πρωτ. Φ. 821.2/Σ 291/Ζ1/3100/15.7.98 
απόφαση περί κύρωσης πινάκων επιλογής υποψηφίων 
συντονιστών εκπαίδευσης εξωτερικού (ΦΕΚ τεύχος πα¬ 
ράρτημα, αρ. φύλλου 40/28.7.1998). 

6. Το άρθρο 29 Α’ του ν. 1558/85, όπως αυτό προστέ¬ 
θηκε με το άρθρο 27 του ν. 2081 /92 και τροποποιήθηκε 
με το άρθρο 1 παρ. 2 του ν. 2469/97. 

7. Το γεγονός ότι από τις διατάξεις της απόφασης αυτής 
προκαλείται εις βάρος του τακτικού προϋπολογισμού επι¬ 
πλέον δαπάνη, ύψους 95.124.000 δρχ., η οποία έχει 
εγκριθεί στον προϋπολογισμό του οικονομικού έτους 
1998 και έχει προβλεφθεί αντίστοιχη δαπάνη στο σχέδιο 
προϋπολογισμού του οικονομικού έτους 1999, η οποία θα 
καλυφθεί από τον Φ. 19-140 και τον ΚΑΕ0239 του προϋ¬ 
πολογισμού του ΥΠΕΠΘ., αποφασίζουμε: 

Αποσπούμε και τοποθετούμε στις αντίστοιχες κενές 
θέσεις συντονιστών εκπαίδευσης εξωτερικού τους παρα¬ 
κάτω εκπαιδευτικούς με διετή θητεία, για το συμφέρον 
της Υπηρεσίας και με δαπάνη του δημοσίου, ως εξής: 

1. Ελληνικό Γενικό Προξενείο στο Σίδνεϋ: 

Σόφτη Μάγδα του Κων/νου, δασκάλα, της Δ/νσης Α/ 
θμιας Εκπ/σης Δ’ Αθήνας. 


2. Ελληνικό Γενικό Προξενείο στη Μελβούρνη: 
Πριμεράκη Γεώργιο του Νικολάου, καθηγητή κλ. ΠΕ 03, 

της Δ/νσης Β/θμιας Εκπ/σης Α' Θεσσαλονίκης. 

3. Ελληνικό Γενικό Προξενείο στην Αδελαϊδα: 

Στάικο Ιωάννη του Ιωάννου, δάσκαλο της Δ/νσης Α/ 

θμιας Εκπ/σης Αργολίδας. 

4. Ελληνικό Γενικό Προξενείο στο Τορόντο: 
Παπανικολάου Ιωάννη του Νικολάου, δάσκαλο, της Δ/ 

νσης Α/θμιας Εκπ/σης Α’ Αθήνας. 

5. Στο Ελληνικό Γ ενικό Προξενείο στο Μόντρεαλ τοπο¬ 
θετείται, εκτός των προτιμήσεών της, η Λόππα - Γκουντα- 
ρούλη Ελένη του Βασιλείου, καθηγήτρια κλ. ΠΕ 02, της Δ/ 
νσης Β/θμιας Εκπ/σης Α’ Θεσσαλονίκης. 

6. Ελληνική Πρεσβεία στο Λονδίνο: 

Ρεπούση Γεώργιο του Χριστοφόρου, καθηγητή κλ. ΠΕ 
02, της Δ/νσης Β/θμιας Εκπ/σης Ανατολικής Αττικής. 

7. Ελληνικό Γενικό Προξενείο στη Νέα Υόρκη: 
Νικολιδάκη Νικόλαο του Σταύρου, δάσκαλο, της Δ/ 

νσης, Α/θμιας Εκπ/σης Β’ Αθήνας. 

8. Ελληνικό Γενικό Προξενείο στο Σαν Φρανσίσκο: 
Μαυρομμάτη Ιωάννη του Χαραλάμπους δάσκαλο της Δ/ 

νσης Α/θμιας Εκπ/σης Α' Αθήνας 

9. Ελληνικό Γενικό Προξενείο στο Σικάγο: 
Ευθυμιόπουλο Ιωάννη του Ευθυμίου, καθηγητή κλ. 

ΠΕ04, της Δ/νσης Β/θμιας Εκπ/σης Β’ θεσ/νίκης. 

10. Ελληνική Πρεσβεία στην Ουάσιγκτον: 

Βασιλάκη Εμμανουήλ του Δημητρίου, καθηγητή κλ. ΠΕ 

06, της Δ/νσης Β/θμιας Εκπ/σης Βοιωτίας. 

11. Ελληνική Πρεσβεία στη Στοκχόλμη: 

Πετρακάκη Γεωργία του Πέτρου, καθηγήτρια κλ. ΠΕ 06, 

της Δ/νσης Β/θμιας Εκπ/σης Β’ Αθήνας. 

12. Ελληνική Πρεσβεία στο Παρίσι: 

Ζαχαριάδου Σοφία του Αντωνίου, καθηγήτρια κλ. ΠΕ 
02, της Δ/νσης Β/θμιας Εκπ/σης Β’ Αθήνας. 

13. Ελληνικό Γενικό Προξενείο στις Βρυξέλλες: 
Αλεξίου Αμαλία του Νικολάου, καθηγήτρια κλ. ΠΕ 02, 

της Δ/νσης Β/θμιας Εκπ/σης Β’ Αθήνας. 

14. Ελληνικό Γενικό Προξενείο στο Κάιρο: 

Δημητράσκο Κων/νο του Δημητρίου, καθηγητή κλ. ΠΕ 

04, της Δ/νσης Β/θμιας Εκπ/σης Ηρακλείου Κρήτης. 

15. Ελληνικό Γενικό Προξενείο στο Γιοχάνε- 
σμπουργκ: 

Γεωργακόπουλο Ιωάννη του Αντωνίου, δάσκαλο, της Δ/ 
νσης Α/θμιας Εκπ/σης Δ’ Αθήνας. 

16. Ελληνική Πρεσβεία στο Κίεβο: 

Κοτσιώνη Παναγιώτη του Χαραλάμπους, δάσκαλο, της 
Δ/νσης Α/θμιας Εκπ/σης Β’ Αθήνας. 

17. Ελληνικό Γενικό Προξενείο στο Μόναχο (Δευτερο¬ 
βάθμιας Εκπαίδευσης): 

Τσέλιο Θεόδωρο του Χρήστου, καθηγητή κλ. ΠΕ01, της 
Δ/νσης Β/θμιας Εκπ/σης Τρικάλων. 

18. Ελληνικό Γενικό Προξενείο στο Μόναχο (Πρωτο¬ 
βάθμιας Εκπαίδευσης: 

Γκερεδάκη Γεώργιο του Θεοδοσίου, δάσκαλο της Δ/ 
νσης Α/θμιας Εκπ/σης Ηρακλείου Κρήτης. 

19. Ελληνικό Γενικό Προξενείο στη Στουτγάρδη (Δευ¬ 
τεροβάθμιας Εκπαίδευσης): 

Κωνσταντινίδη Θεόδωρο του Ευσταθίου, καθηγητή κλ. 
ΠΕ 02, της Δ/νσης Β/θμιας Εκπ/σης Κοζάνης. 

20. Ελληνικό Γενικό Προξενείο στη Στουτγάρδη (πρω¬ 
τοβάθμιας Εκπαίδευσης): 

Παπαγιάννη Γεώργιο του Χρυσοστόμου, δάσκαλο, της 
Δ/νσης Α/θμιας Εκπ/σης Έβρου. 

21. Ελληνικό Γενικό Προξενείο στη Φρανκφούρτη: 

Κόππα Ευάγγελο του Ιωάννη, δάσκαλο της Δ/νσης Α/ 
θμιας Εκπ/σης Α’ Αθήνας. 

22. Ελληνικό Γενικό Προξενείο στο Ντύσελντορφ (Δευ¬ 
τεροβάθμιας Εκπαίδευσης): 

Φραγκιαδάκη Χαρίλαο του Γεωργίου καθηγητή κλ. ΠΕ 
02, της Δ/νσης Β/θμιας Εκπ/σης Β’ Αθήνας. 

23. Ελληνικό Γ ενικό Προξενείο στο Ντύσελντορφ (Πρω¬ 
τοβάθμιας Εκπαίδευσης): 

Καρπενησιώτη Κωνσταντίνο του Ιωάννη, δάσκαλο της 
Δ/νσης Α/θμιας Εκπ/σης Α* Αθήνας. 

24. Ελληνικό Γ ενικό Προξενείο στο Βερολίνο (Δευτερο¬ 
βάθμιας Εκπαίδευσης): 

Δεληγιώργη Κων/νο του Δημητρίου, καθηγητή κλ. ΠΕ 
03, της Δ/νσης Β/θμιας Εκπ/σης Ξάνθης. 

25. Ελληνικό Γενικό Προξενείο στο Βερολίνο (Πρωτο¬ 
βάθμιας Εκπαίδευσης): 

Διαμαντόπουλο Παναγιώτη του Παναγιώτη, δάσκαλο 
της Δ/νσης Α/θμιας Εκπ/σης Α’ Αθήνας. 

Η θέση του Συντονιστή Εκπαίδευσης στο Ελληνικό Γε¬ 
νικό Προξενείο στην Κωνσταντινούπολη παραμένει κενή, 
διότι ουδείς από τους υποψηφίους διαθέτει σε ικανοποιη¬ 
τικό βαθμό τα απαιτούμενα από τις ανάγκες της θέσης αυ¬ 
τής προσόντα επαρκούς γνώσης των ελληνοτουρκικών 
σχέσεων ή ευρύτερα των διεθνών σχέσεων, δεδομένου 
και του ιδιαίτερα σημαίνοντος χαρακτήρα της θέσης αυτής 
για τα εθνικά μας συμφέροντα. 

Στους ανωτέρω εκπαιδευτικούς απονέμεται ο βαθμός 
του σχολικού συμβούλου του ν. 1304/1982 για το χρονικό 
διάστημα της θητείας τους και καταβάλλονται, σύμφωνα 
με τις διατάξεις των παρ. 1 και 4 του άρθρου 28 του ν. 
2413/96 και της κατ’ εξουσιοδότηση της παρ. 2 του προ- 
αναφερθέντος άρθρου του ιδίου νόμου Κ.Υ.Α. υπό στοι¬ 
χείο 4 του προϊμίου της παρούσης, οι τακτικές αποδοχές 
στην Ελλάδα, το ειδικό επιμίσθιο συντονιστών εκπαίδευ¬ 
σης εξωτερικού, οδοιπορικά έξοδα πρώτης μετάβασης 
στο εξωτερικό και οριστικής επιστροφής στην Ελλάδα των 
ιδίων και των προστατευομένων μελών της οικογένειάς 
τους, καθώς επίσης και δαπάνες μετακίνησης για εκτέ¬ 
λεση υπηρεσίας εντός της ίδιας χώρας απόσπασης ή σε 
άλλη χώρα ή στην Ελλάδα και αποζημιώσεις για συμμετοχή 
σε επιτροπές και ομάδες εργασίας που συγκροτούνται 
στη χώρα απόσπασης ή στην Ελλάδα. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Σεπτεμβρίου 1998 

οι ΥΠΟΥΡΓΟΙ 

ΕΞΩΤΕΡΙΚΟΝ ΕΘΝΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


Αριθ. Β1/550 (6) 

Μετονομασία - κατάργηση και επανακαθορισμός των 
γνωστικών αντικειμένων των Τομέων του Τμήματος Ια¬ 
τρικής του Πανεπιστημίου Θεσσαλίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

Του άρθρου 7 παρ. 5 του Ν.1268/1982 (Α’ 87), όπως 
αντικαταστάθηκε με την παρ. 2 του άρθρ. 48 του Ν. 1404/ 
1983 (Α’ 173). 

2. Τη γνώμη της Γενικής Συνέλευσης του Τμήματος Ια¬ 
τρικής του Πανεπιστημίου Θεσσαλίας (συνεδρίαση 81/ 
3.6.1998). 

3. Την απόφαση αρ. ΣΤ5/16/26.2.1998 του Υπουργού 
Εθνικής Παιδείας και θρησκευμάτων «Μεταβίβαση δικαι¬ 
ώματος υπογραφής «Με εντολή Υπουργού» στο Γενικό 
Γραμματέα, στους Ειδικούς Γραμματείς και στους Προϊ¬ 
σταμένους Γενικών Διευθύνσεων και Τμημάτων της Κ.Υ. 
του ΥΠΕΠΘ» (Β’ 284). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πανεπιστημίου Θεσσαλίας (άρθρο 29Α του 
Ν.1558/85 (Α’ 137) όπως προσετέθη με το άρθρο 27 του 
Ν.2081/92 (Α’ 154) και τροποποιήθηκε με το άρθρο 1 
παρ. 2α του Ν.2469/1997 (Α’ 38), αποφασίζουμε: 

Στην Υπουργική Απόφαση Β1/857/30.11.1993 «Σύ¬ 
σταση Τομέων στο Τμήμα Ιατρικής του Πανεπιστημίου 
Θεσσαλίας και καθορισμός του γνωστικού τους αντικειμέ¬ 
νου» (Β* 899), επιφέρονται οι ακόλουθες τροποποιή¬ 
σεις. 

α) Στην παρ. 1. 

ϊ) Ο Τομέας «Εργαστηριακής Φυσικής» μετονομάζεται 
σε «Κλινικοεργαστηριακός» Τομέας. 

ϋ) Ο Τομέας «Ακτινολογίας και Ακτινοθεραπείας» κα- 
ταργείται. 

ϋί) Ο Τομέας Ψυχιατρικής καταργείται. 
β) Τα γνωστικά αντικείμενα των Τομέων του Τμήματος 
μετά τις ανωτέρω μεταβολές ορίζονται ως εξής: 

ί) Ο Τομέας Μορφολογίας, συντονίζει τη διδασκαλία των 
γνωστικών αντικειμένων Ανατομικής, Ιστολογίας, Εμβρυ¬ 
ολογίας, Ανθρωπολογίας, Παθολογικής Ανατομικής, Ια¬ 
τροδικαστικής και Τοξοκολογίας. 

ϋ) Ο Τομέας Βασικών Επιστημών, συντονίζει τη διδα¬ 
σκαλία των γνωστικών αντικειμένων Βιολογίας, Χημείας, 
Βιοχημείας, Φυσιολογίας, Φαρμακολογίας, Ιατρικής Φυσι¬ 
κής και Ιατρικής Πληροφορικής. 

ϋί) Ο Κλινικοεργαστηριακός Τομέας, συντονίζει τη διδα¬ 
σκαλία των γνωστικών αντικειμένων Μικροβιολογίας, Κλι¬ 
νικής Χημείας, Ακτινοδιαγνωστικής, Ακτινοθεραπείας, 
Πυρηνικής Ιατρικής και Εργαστηριακής Αιματολογίας. 

ίν) Ο Τομέας Παθολογίας, συντονίζει τη διδασκαλία των 
γνωστικών αντικειμένων Παθολογίας, Καρδιολογίας, 
Πνευμονολσγίας, Δερματολογίας και Αφροδισιολογίας. 

ν) Ο Τομέας Χειρουργικής, συντονίζει τη διδασκαλία 
των γνωστικών αντικειμένων Γ ενικής Χειρουργικής, Αναι- 
σθησιολογίας, θωρακοχειρουργικής, Ορθοπεδικής, 
Τραυματολογίας και Ουρολογίας. 

νί) Ο Τομέας Μητέρας και Παιδιού, συντονίζει τη διδα¬ 
σκαλία των γνωστικών αντικειμένων Μαιευτικής, Γυναικο- 
λογίας, Παιδιατρικής και Νεογνολογίας. 


ΘΕΟΔΩΡΟΣ ΠΑΓΚΑΛΟΣ 

νϋ) Ο Τομέας Νευρολογίας και Αισθητηρίων Οργάνων, 
συντονίζει τη διδασκαλία των γνωστικών αντικειμένων 
Νευρολογίας, Οφθαλμολογίας, Ωτορινολαρυγγολογίας, 
Ψυχιατρικής, Νευροχειρουργικής, Ιατρικής Ψυχολογίας 
και Ψυχοφυσιολογίας. 

νίίί) Ο Τομέας Κοινωνικών Ιατρικών Επιστημών, συντονί¬ 
ζει τη διδασκαλία των γνωστικών αντικειμένων Υγιεινής, 
Επιδημιολογίας, Κοινωνικής Ιατρικής, Ιατρικής της Εργα¬ 
σίας, Ιατρικής δεοντολογίας, Ιστορίας της Ιατρικής και 
Βιομαθηματικών. 

γ) Στο τέλος της παρ. 2 προστίθεται η εξής περίοδος 
«Μέχρι την αυτοδύναμη λειτουργία κάθε Τομέα οι προ- 
βλεπόμενες από τον νόμο αρμοδιότητές του ανήκουν στο 
Τμήμα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1998 

Με εντολή Υπουργού 
Ο Ειδικός Γραμματέας 
ΔΙΟΝΥΣΙΟΣ ΚΛΑΔΗΣ 

Αριθ. 32 (7) 

Συμπλήρωση της σύνθεσης των τμημάτων με κατανομή σ' 

αυτά των μελών του Αρείου Πάγου, για το δικαστικό 

έτος 1998 - 1999. 

ΑΡΕΙΟΣ ΠΑΓΟΣ ΟΛΟΜΕΛΕΙΑ 
(Πρακτικά και απόφαση 32/1998) 

Σήμερα 8 Σεπτεμβρίου 1998, ημέρα Τρίτη και ώρα 
11.00 στο Κατάστημα του Αρείου Πάγου συνήλθε, ύστερα 
από νόμιμη πρόσκληση, η, κατά τα άρθρα 90 του Συντάγ¬ 
ματος και 68, 79 του Κώδικα Οργανισμού Δικαστηρίων και 
Κατάστασης Δικαστικών Λειτουργών, Διοικητική Ολομέ¬ 
λεια στην οποία έλαβαν μέρος οι: Στέφανος Ματθίας-Ει- 
σηγητής, Πρόεδρος του Αρείου Πάγου, Παναγιώτης Δη- 
μόπουλος, Εισαγγελέας Αρείου Πάγου, Αγησίλαος Μπα- 
κόπουλος, Γεώργιος Βελλής, Θεόδωρος Τόλιας, Διονύ¬ 
σιος Κατσιρέας, Χαράλαμπος Μυρσινιάς, Πολύβιος Μα- 
ντζιάρας, Ευάγγελος Κρουσταλάκης, Κωνσταντίνος Λυ- 
μπερόπουλος, Κωνσταντίνος Παπαλάκης, Αντιπρόεδροι 
του Αρείου Πάγου, Εμμανουήλ Χαριτάκης, Γεώργιος Αρ¬ 
βανίτης, Ευάγγελος ΠερλΙγκας, Θεόδωρος Πρασουλίδης, 
Ιωάννης Τέτοκας, Γεώργιος Μπούτσικος, Ανδρέας Κα- 
τράκης, Αναστάσιος Καραγεώργης, Αντώνιος Παπαθεο- 
δώρου, Γεώργιος Κανελλόπουλος, Χαράλαμπος Γεωργα- 
κόπουλος, Κωνσταντίνος Τζένος, Γεώργιος Βρέττας, Γε¬ 
ώργιος Κρασσάς, Αριστείδης Κρομμύδας, Εμμανουήλ 
Αντωνίου, Ηλίας Βλάσσης, Πέτρος Κακκαλής, Γεώργιος 
Κόπος, Κωνσταντίνος Τσαμαδός, Παύλος Μεϊδάνης, Γε¬ 
ώργιος Ρήγος, Αρχοντής Ντόβας, Δημήτριος Βούρβαχης, 
Γρηγόριος Φιλιππάτος, Στυλιανός Μοσχολέας, Χρήστος 
Παληοκώστας, Παναγιώτης Φιλιππόπουλος, Αντώνιος Τω- 
μαδάκης, Δημήτριος Ζέρβας, Δαμιανός Παπαθανάσης και 
Θεόδωρος Μπάκας, Αρεοπαγίτες. Κωλύονται και δεν πα¬ 
ρέστησαν οι λοιποί Αρεοπαγίτες. 

Παραστάθηκε ως Γραμματέας της Ολομέλειας ο Γενι¬ 
κός Διευθυντής της Γραμματείας του Αρείου Πάγου Από¬ 
στολος Ευαγγελίου. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών τμη¬ 


μάτων του Αρείου Πάγου όπως αυτή αποφασίσθηκε στις 
11 Ιουνίου 1998 και 25 Ιουνίου 1998 (αποφάσεις 22/ 

1998 και 25/1998), με την κατανομή στα τμήματα των νε- 
οπροαχθέντων αντιπροέδρων. 

Ο Εισηγητής-Πρόεδρος του Αρείου Πάγου Στέφανος 
Ματθίας εισηγήθηκε όσα αναφέρονται στο διατακτικό. 

Ακολούθησε ανταλλαγή γνωμών μεταξύ των μελών της 
Ολομέλειας, αναπτύχθηκαν οι απόψεις οι οποίες διαλαμ¬ 
βάνονται στο σκεπτικό και αποφασίστηκε ομόφωνα η σύν¬ 
θεση των τμημάτων όπως αναφέρεται στο διατακτικό. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Συμπληρώνοντας τις από 22/11.6.1998 και 25/ 
25.6.1998 αποφάσεις της Ολομέλειας σχετικά με την κα¬ 
τάρτιση των πολιτικών και ποινικών τμημάτων του Αρείου 
Πάγου κατά το προσεχές δικαστικό έτος 16.9.1998 - 
30.6.1999. Μετά την προαγωγή τριών (3) νέων σε αντι¬ 
προέδρους, η Ολομέλεια, αποφασίζει τα εξής: 

1) Ορίζει ότι στο Γ Τμήμα θα υπηρετήσουν δύο αντι¬ 
πρόεδροι, 

2) Απαλείφει τα ονόματα των νέων αντιπροέδρων από 
τη σύνθεση των τμημάτων και τους τοποθετεί ως προέ¬ 
δρους τμημάτων, των οποίων η σύνθεση διαμορφώνεται 
ως εξής: 

Α’ ΤΜΗΜΑ: Στο Τμήμα αυτό θα υπηρετήσουν δύο αντι¬ 
πρόεδροι και οκτώ αρεοπαγίτες, ήτοι οι: 1) Αγησίλαος 
Μπακόπουλος και 2) Διονύσιος Κατσιρέας, αντιπρόεδροι 
Αρείου Πάγου, ως πρόεδροι, 1) Ανδρέας Κατσίφας, 2) 
Κωνσταντίνος Κωστήρης, 3) Πέτρος Κακκαλής, 4) Γεώρ- 
γιος Κόπος, 5) Παναγιώτης Φιλιππόπουλος, 6) Δημήτριος 
Σουλτανιάς, 7) Δημήτρος Λινός και 8ος ένας από τους 
προαχθησόμενους αρεοπαγίτες, ως μέλη του. 

Β1 ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος και πέντε αρεοπαγίτες, ήτοι οι: Γεώργιος 
Βελλής αντιπρόεδρος Αρείου Πάγου, ως πρόεδρος, 1) 
Αναστάσιος Καραγεώργης, 2) Χαράλαμπος Γεωργακό- 
πουλος, 3) Εμμανουήλ Δαμάσκος, 4) Αντώνιος Τωμαδά- 
κης και 5ος ένας από τους προαχθησόμενους αρεοπαγί¬ 
τες, ως μέλη του. 

Β2 ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος και πέντε αρεοπαγίτες, ήτοι οι: Πολύβιος 
Μαντζιάρας, αντιπρόεδρος Αρείου Πάγου, ως πρόεδρος 
1) Ευάγγελος Περλίγκας, 2) Γεώργιος Ρήγος, 3) Αρχοντής 
Ντόβας, 4) Λουκάς Λυμπερόπουλος και 5) Λέανδρος Ρα- 
κιντζής, αρεοπαγίτες, ως μέλη του. 

Γ ΤΜΗΜΑ: Στο Τμήμα αυτό θα υπηρετήσουν δύο αντι¬ 
πρόεδροι και εννέα αρεοπαγίτες, ήτοι οι: 1) Χαράλαμπος 
Μυρσινιάς και 2) Κωνσταντίνος Παπαλάκης, αντιπρόεδροι 
Αρείου Πάγου, ως πρόεδροι, 1) Εμμανουήλ Χαριτάκης, 2) 
Θεόδωρος Πρασουλίδης, 3) Γεώργιος Βρέττας, 4) Εμμα¬ 
νουήλ Αντωνίου, 5) Σπυρίδων Γκιάφης, 6) Δαμιανός Παπα¬ 
θανάσης, 7) Θεόδωρος Λαφαζάνος, 8) Θεόδωρος Μπά¬ 
κας και 9ος ένας από τους προαχθησόμενους αρεοπαγί¬ 
τες, ως μέλης του. 

Δ’ ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και πέντε αρεοπαγίτες, ήτοι οι: Θεόδωρος Τό¬ 
λιας, αντιπρόεδρος Αρείου Πάγου, ως πρόεδρος, 1) Μι¬ 
χαήλ Καρατζάς, 2) Αριστείδης Κρομμύδας, 3) Κωνσταντί¬ 
νος Τσαμαδός, 4) Παύλος Μεϊδάνης και 5) Δημήτριος 
Ζέρβας, αρεοπαγίτες, ως μέλη του. 

Ε’ ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και οκτώ αρεοπαγίτες, ήτοι οι: Ευάγγελος 

Κρουσταλάκης, αντιπρόεδρος Αρείου Πάγου, ως πρόε¬ 
δρος, 1) Γεώργιος Σταθέας, 2) Ιωάννης Μυγιάκης, 3) Ιω¬ 
άννης Τέτοκας, 4) Γεώργιος Μπούτσικος, 5) Αντώνιος Πα- 
παθεοδώρου, 6) Γεώργιος Κανελλόπουλος, 7) Γεώργιος 
Κρασσάς και 8) Ηλίας Βλάσσης, αρεοπαγίτες, ως μέλη 
του. 

ΣΤ’ ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος και εννέα αρεοπαγίτες, ήτοι οι: Κωνσταντί¬ 
νος Λυμπερόπουλος, αντιπρόεδρος Αρείου Πάγου, ως 
πρόεδρος, 1) Γ εώργιος Αρβανίτης, 2) Γ εώργιος Σκαρλά¬ 
τος, 3) Ανδρέας Κατράκης, 4) Κωνσταντίνος Τζένος, 5) 
Γ εώργιος Νικολόπουλος, 6) Στυλιανός Μοσχολέας, 7) Δη- 
μήτριος Βούρβαχης, 8) Γρηγόριος Φιλιππάτος και 9) Χρή- 
στος Παληοκώστας, αρεοπαγίτες, ως μέλη του. 

Ορίζει ως αναπληρωτές αρεοπαγίτες για κάθε τμήμα, 
τους εξής: 

1. Τους τρεις νεότερους αρεοπαγίτες του Π Τμήματος 
ως αναπληρωτές της σύνθεσης του Α’ Τμήματος και αντί¬ 
στροφα. 

2. Τους τρεις νεότερους αρεοπαγίτες του Β1 Τμήματος 
ως αναπληρωτές της σύνθεσης του Β2' Τμήματος και 
αντίστροφα. 

3. Τους τρεις νεότερους, αλλά αρχαιότερους των υπό 
στοιχ. 1, αρεοπαγίτες της σύνθεσης του Γ Τμήματος ως 
αναπληρωτές του Δ' Τμήματος και αντίστροφα. 

4. Τους τρεις νεότερους αρεοπαγίτες του Ε' Ποινικού 
Τμήματος ως αναπληρωτές της σύνθεσης του ΣΤ Ποινι¬ 
κού Τμήματος και αντίστροφα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Συμπληρώνει τη σύνθεση των τμημάτων, με κατανομή 
σε αυτά των μελών του Αρείου Πάγου, για το δικαστικό 
έτος 1998 -1999, έτσι ώστε τα Τμήματα αυτάδιαμορφώ- 
νονται ως εξής: 

Α’ ΤΜΗΜΑ: Στο Τμήμα αυτό θα υπηρετήσουν δύο αντι¬ 
πρόεδροι και οκτώ αρεοπαγίτες, ήτοι οι: 1) Αγησίλαος 
Μπακόπουλος και 2) Διονύσιος Κατσιρέας, αντιπρόεδροι 
Αρείου Πάγου, ως πρόεδροι, 1) Ανδρέας Κατσίφας, 2) 
Κωνσταντίνος Κωστήρης, Πέτρος Κακκαλής, 4) Γ εώργιος 
Κάπος, 5) Παναγιώτης Φιλιππόπουλος, 6) Δημήτριος 
Σουλτανιάς, 7) Δημήτρος Λινός και 8ος ένας από τους 
προαχθησόμενους αεροπαγίτες, ως μέλη του. 

Β1 ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος και πέντε αρεοπαγίτες, ήτοι οι: Γεώργιος 
Βελλής, αντιπρόεδρος Αρείου Πάγου, ως πρόεδρος, 1) 
Αναστάσιος Καραγεώργης, 2) Χαράλαμπος Γεωργακό- 
πουλος, 3) Εμμανουήλ Δαμάσκος, 4) Αντώνιος Τωμαδά- 
κης και 5ος ένας από τους προαχθησόμενους αρεοπαγί¬ 
τες, ως μέλη του. 

Β2 ΤΜΗΜΑ: Στο τμήμα αυτό θα υπηρετήσουν ένας 
αντιπρόεδρος καί πέντε αρεοπαγίτες, ήτοι οι: Πολύβιος 
Μαντζιάρας, αντιπρόεδρος Αρείου Πάγου, ως πρόεδρος, 
1) Ευάγγελος Περλίγκας, 2) Γεώργιος Ρήγος, 3) Αρχοντής 


Ντόβας 4) Λουκάς Λυμπερόπουλος και 5) Λέανδρος Ρακι- 
ντζής, αεροπαγίτες, ως μέλη του. 

Γ ΤΜΗΜΑ: Στο τμήμα αυτό θα υπηρετήσουν δύο αντι¬ 
πρόεδροι και εννέα αεροπαγίτες, ήτοι οι: 1) Χαράλαμπος 
Μυρσινιάς και 2) Κωνσταντίνος Παπαλάκης, αντιπρόεδροι 
Αρείου Πάγου, ως Πρόεδροι, 1) Εμμανουήλ Χαριτάκης, 2) 
Θεόδωρος Πρασουλίδης, 3) Γεώργιος Βρέττας, 4) Εμμα¬ 
νουήλ Αντωνίου, 5) Σπυρίδων Γκιάφης, 6) Δαμιανός Παπα- 
θανάσης, 7) Θεόδωρος Λαφαζάνος, 8) Θεόδωρος Μπά¬ 
κας και 9ος ένας από τους προαχθησόμενους αρεοπαγί¬ 
τες, ως μέλης του. 

Δ' ΤΜΗΜΑ: Στο τμήμα αυτό θα υπηρετήσουν ένας αντι¬ 
πρόεδρος και πέντε αρεοπαγίτες, ήτοι οι: Θεόδωρος Τό- 
λιας, αντιπρόεδρος Αρείου Πάγου, ως πρόεδρος, 1) Μι¬ 
χαήλ Καρατζάς, 2) Αριστείδης Κρομμύδας, 3) Κωνσταντί¬ 
νος Τσαμαδός, 4) Παύλος Μεϊδάνης και 5) Δημήτριος 
Ζέρβας, αρεοπαγίτες, ως μέλη του. 

Ε' ΤΜΗΜΑ: Στο τμήμα αυτό θα υπηρετήσουν ένας αντι¬ 
πρόεδρος και οκτώ αρεοπαγίτες, ήτοι οι: Ευάγγελος 
Κρουσταλάκης, αντιπρόεδρος Αρείου Πάγου, ως πρόε¬ 
δρος 1) Γεώργιος Σταθέας, 2) Ιωάννης Μυγιάκης, 3) Ιωάν¬ 
νης Τέτοκας, 4) Γεώργιος Μπούτσικος, 5) Αντώνιος Πα- 
παθεοδώρου, 6) Γ εώργιος Κανελλόπουλος, 7) Γεώργιος 
Κρασσάς και 8) Ηλίας Βλάσσης, αρεοπαγίτες, ως μέλη 
του. 

ΣΤ ΤΜΗΜΑ: Στο Τμήμα αυτό θα υπηρετήσουν ένας 
αντιπρόεδρος και εννέα αρεοπαγίτες, ήτοι οι: Κωνσταντί¬ 
νος Λυμπερόπουλος, αντιπρόεδρος Αρείου Πάγου, ως 
πρόεδρος, 1) Γεώργιος Αρβανίτης, 2) Γεώργιος Σκαρλά¬ 
τος, 3) Ανδρέας Κατράκης, 4) Κωνσταντίνος Τζένος, 5) 
Γ εώργιος Νικολόπουλος, 6) Στυλιανός Μοσχολέας, 7) Δη- 
μήτριος Βούρβαχης, 8) Γρηγόριος Φιλιππάτος και 9) Χρή- 
στος Παληοκώστας, αρεοπαγίτες, ως μέλη του. 

Ορίζει ως αναπληρωτές αρεοπαγίτες για κάθε τμήμα, 
τους εξής: 

1. Τους τρείς νεότερους αρεοπαγίτες του Γ* Τμήματος 
ως αναπληρωτές της σύνθεσης του Α' Τμήματος και αντί¬ 
στροφα. 

2. Τους τρεις νεότερους αρεοπαγίτες του Β1 Τμήματος 
ως αναπληρωτές της σύνθεσης του Β2’ Τμήματος και 
αντίστροφα. 

3. Τους τρεις νεότερους, αλλά αρχαιότερους των υπό 
στοιχ. 1, αεροπαγίτες της σύνθεσης του Γ’ Τμήματος ως 
αναπληρωτές του Δ' Τμήματος και αντίστροφα. 

4. Τους τρεις νεότερους αρεοπαγίτες του Ε' Ποινικού 
Τμήματος ως αναπληρωτές της σύνθεσης του ΣΤ’ Ποινι¬ 
κού Τμήματος και αντίστροφα. 

Κρίθηκε, αποφασίστηκε και εκδόθηκε στην Αθήνα, στις 
8 Σεπτεμβρίου 1998. 

Ο Πρόεδρος Ο Γραμματέας 

ΣΤΕΦΑΝΟΣ ΜΑΤΘΙΑΣ ΑΠΟΣΤΟΛΟΣ ΕΥΑΓΓΕΛΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 11 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα ( Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

250.000 

» 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

» 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Γ Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυνπί Οικονομικού του Εθνικού Τυπογραφείου. 

■ η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

[ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























